CELEX: C2005/019/21
Language: da
Date: 2005-01-22 00:00:00
Title: Sag C-456/04: Anmodning om præjudiciel afgørelse forelagt ved kendelse afsagt den 20. juli 2004 af Tribunale Amministrativo Regionale per la Sicilia i sagen Agrip Petroli SPA mod Capitaneria di Porto di Siracusa, Capitaneria di Porto di Siracusa, Sezione staccata di Santa Panagia, Ministero delle Infrastrutture e dei Trasporti og Arbix Diamone Shipping

22.1.2005   
            
            
               DA
            
            
               Den Europæiske Unions Tidende
            
            
               C 19/10
            
         Anmodning om præjudiciel afgørelse forelagt ved kendelse afsagt den 20. juli 2004 af Tribunale Amministrativo Regionale per la Sicilia i sagen Agrip Petroli SPA mod Capitaneria di Porto di Siracusa, Capitaneria di Porto di Siracusa, Sezione staccata di Santa Panagia, Ministero delle Infrastrutture e dei Trasporti og Arbix Diamone Shipping
   (Sag C-456/04)
   (2005/C 19/21)
   Processprog: italiensk
   Ved kendelse afsagt den 20. juli 2004, indgået til Domstolens Justitskontor den 29. oktober 2004, har Tribunale Amministrativo Regionale per la Sicilia i sagen Agrip Petroli SPA mod Capitaneria di Porto di Siracusa m.fl., og Arbix Diamone Shipping forelagt De Europæiske Fællesskabers Domstol en anmodning om præjudiciel afgørelse af følgende spørgsmål:
   Omfatter begrebet »søtransport, der følger efter eller går forud for en cabotage« i artikel 3, stk. 3, i forordning (EØF) nr. 3577/92 (1) alene søtransporter, der er »funktionelt og erhvervsmæssigt uafhængige, hvilket betyder, at der er en last om bord, hvis endelige eller indledende bestemmelsessted er en udenlandsk havn«, således som det er anført i de anfægtede beslutninger i denne sag, eller omfatter dette begreb ligeledes søtransporter uden en last om bord (dvs. »sejlads i ballast«)?
   
      (1)  EFT L 364 af 12.12.1992, s. 7.